Ուիլյամ Ալսթոն

**Ուիլյամ Փեյն Ալսթոն** (), ամերիկացի փիլիսոփա։ Ալսթոնը համարվում է քսաներորդ դարի կրոնի ամենանշանավոր իմացաբաններից և փիլիսոփաներից մեկը։ Նա հայտնի է նաև մետաֆիզիկայի և լեզվի փիլիսոփայության իր աշխատություններով։  Շատ ազդեցիկ են եղել ֆունդամենտալիզմի, ինտերնալիզմի և էքստերնալիզմի, խոսքի ակտերի և միստիկական փորձառության գիտական արժեքի վերաբերյալ, ինչպես նաև բազմաթիվ այլ թեմաների շուրջ իր տեսակետները:  Նա իր փիլիսոփայական գիտությունների դոկտորի աստիճանը ստացել է Չիկագոյի համալսարանում, դասավանդել է Միչիգանի, Ռատգերսի, Իլինոյսի  և Սիրակուզայի համալսարաններում:

## Վաղ կյանք և կրթություն
Ալսթոնը ծնվել է 1921 թվականի նոյեմբերի 29-ին Լուիզիանայի Շրիվպորտ քաղաքում՝ Յունիս Սքուլֆիլդի և Ուիլյամ Ալսթոնի ընտանիքում: Նա ավագ դպրոցն ավարտել է 15 տարեկանում և շարունակել կրթությունը Լուիզիանայի Սենտենարի քոլեջում, որտեղ 1942 թվականին ստացել է դաշնակահարի բակալավրի աստիճան: Երկրորդ համաշխարհային պատերազմի ժամանակ նա Կալիֆորնիայի զինվորական նվագախմբում նվագել է կլառնետ և թմբուկ: Այդ ընթացքում նա սկսել է հետաքրքրվել փիլիսոփայությամբ՝ ոգեշնչված Վ. Սոմերսեթ Մոեմի *«Ածելու սայրը»* գրքով, և ընթերցել է հայտնի փիլիսոփաներ Ժակ Մարիտենի, Մորթիմեր Ջ. Ադլերի, Ֆրենսիս Բեկոնի, Պլատոնի, Ռենե Դեկարտի և Ջոն Լոքի աշխատությունները։ Ալսթոնը զորացրվել է ԱՄՆ բանակից 1946թվականին,  այնուհետև ընդունվել է Չիկագոյի համալսարանի փիլիսոփայության ասպիրանտուրան, թեև երբեք պաշտոնապես փիլիսոփայության դասեր չէր անցել: Չիկագոյում նա ավելի խորությամբ է ուսումնասիրել փիլիսոփայությունը՝ շնորհիվ Ռիչարդ Մաքիոնի և Չարլզ Հարթշորնի, իսկ 1951 թվականին պաշտպանել է իր դոկտորական թեզը, որը նվիրված էր Ալֆրեդ Նորթ Ուայթհեդի փիլիսոփայությանը։

## Կարիերա
1949 թվականից մինչև 1971 թվականը Ալսթոնը դասավանդել է Միչիգանի համալսարանում, իսկ 1961 թվականին դարձել է փիլիսոփայության պրոֆեսոր։ Այնուհետև նա հինգ տարի դասավանդել է Ռատգերսի համալսարանում, որին հաջորդել է Իլինոյսի համալսարանը Ուրբանա-Շամպայնում 1976-1980 թվականներին, իսկ դրանից հետո՝ Սիրակուզայի համալսարանը 1980-1992 թվականներին։ Ալսթոնի վաղ շրջանի աշխատանքները նվիրված էին լեզվի փիլիսոփայությանը, սակայն 1970-ականների սկզբից նա սկսեց կենտրոնանալ իմացաբանության և կրոնի փիլիսոփայության վրա։

Ալսթոնը, Ալվին Պլանտինգայի, Նիկոլաս Վոլթերսթորֆի, Ռոբերտ Ադամսի և Մայքլ Լ. Պետերսոնի հետ միասին հիմնադրել է *«Հավատք և փիլիսոփայություն»* ամսագիրը: Պլանտինգայի, Վոլթերսթորֆի և այլոց հետ Ալսթոնը պատասխանատու էր նաև «Բարեփոխված իմացաբանության» զարգացման համար (տերմին, որը եպիսկոպոսական եկեղեցու հետևորդ Ալսթոնը երբեք ամբողջությամբ չի ընդունել)։ Սա համարվում է քսաներորդ դարում քրիստոնեական մտածողության ամենակարևոր ներդրումներից մեկը: Ալսթոնը 1979 թվականին եղել է Ամերիկյան փիլիսոփայական ասոցիացիայի Արևմտյան բաժնի (այժմ՝ Կենտրոնական բաժին) նախագահ, ինչպես նաև Փիլիսոփայության և հոգեբանության ընկերության և Քրիստոնյա փիլիսոփաների ընկերության նախագահ, որի համահիմնադիրներից էր: Նա ճանաչվել է կրոնի փիլիսոփայության վերածննդի առանցքային գործիչ քսաներորդ դարի երկրորդ կեսում։  1990 թվականին ընտրվել է Արվեստների և գիտությունների ամերիկյան ակադեմիայի անդամ։

## Մահ
Ալսթոնը մահացել է Ջեյմսվիլի (Նյու Յորք) ծերանոցում 2009 թվականի սեպտեմբերի 13-ին՝ 87 տարեկան հասակում:

## Աշխատություններ
* *Beyond "Justification": Dimensions of Epistemic Evaluation*, Իթաքա, Նյու Յորք: Քորնելի համալսարանի հրատարակչություն, 2005։ ISBN&nbsp;։ 
* *A Sensible Metaphysical Realism (The Aquinas Lecture, 2001)*, Միլուոքի, Վիսկոնսին: Marquette University Press, 2001:ISBN&nbsp;
* *Illocutionary Acts and Sentence Meaning*, Ithaca, New York: Cornell University Press, 2000: ISBN&nbsp;
* *A Realist Conception of Truth*, Իթակա, Նյու Յորք: Քորնելի համալսարանի հրատարակչություն,1996։ ISBN&nbsp;
* *Epistemic Justification: Essays in the Theory of Knowledge*, Իթակա, Նյու Յորք: Կոռնելի համալսարանի հրատարակություն,1996։ ISBN&nbsp;
* *Epistemic Justification: Essays in the Theory of Knowledge*, Իթակա, Նյու Յորք: Կոռնելի համալսարանի հրատարակություն,1993։ ISBN&nbsp;
* *[[:en:Perceiving God|Perceiving God]]: The Epistemology of Religious Experience*, Իթակա, Նյու Յորք: Կոռնելի համալսարանի հրատարակչություն, 1991:ISBN&nbsp;
* *Divine Nature and Human Language: Essays in Philosophical Theology*: Ithaca, Նյու Յորք: Cornell University Press, 1989։ ISBN&nbsp;
* *Philosophy of Language*, Englewood Cliffs, Prentice Hall, 1964

## Տես նաև
* Ամերիկյան փիլիսոփայություն

## Ծանոթագրություններ

Կատեգորիա:1921 ծնունդներ
Կատեգորիա:20-րդ դարի ամերիկացիներ
Կատեգորիա:20-րդ դարի փիլիսոփաներ
Կատեգորիա:2009 մահեր
Կատեգորիա:21-րդ դարի ամերիկացիներ
Կատեգորիա:21-րդ դարի փիլիսոփաներ
Կատեգորիա:CS1 ֆրանսերեն աղբյուրներով էջեր (fr)
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի փիլիսոփաներ
Կատեգորիա:Իմացաբանություն
Կատեգորիա:Չիկագոյի համալսարանի շրջանավարտներ